**Meestega seksivad mehed** (**MSM)** on meessoost isikud, kes astuvad samast soost isikutega seksuaalsesse tegevusse olenemata sellest, kuidas nad end identifitseerivad. Paljud neist ei määratle end seksuaalselt gei, homoseksuaalse või biseksuaalse inimesena.

Termin loodi 1990. aastatel epidemioloogide poolt, et uurida haiguste levikut meeste seas, kes seksivad meestega. Seda olenemata nende identiteedist. Tähist MSM kasutatakse sageli meditsiinikirjanduses ja sotsiaalteaduslikes uurimistöödes. Seda selleks, et kirjeldada selliseid mehi grupina, arvestamata enesemääratlemisega seotud teemade ringe.

Käitumuslik kategooria
----------------------

Tähist "MSM" on alates 1990. aastates kasutatud rahvatervisega seotud teemakäsitlustes, eelkõige seoses HIV/AIDS-iga. Akronüümi kasutus Glick jt poolt 1994. aastal tähistas uue mõiste kinnitumist. Käitumusliku kategooria juured on kahes teineteisest erinevas akadeemilises vaatenurgas. Epistemoloogid otsisid käitumuslikku kategooriat, mis aitaks paremini analüüsida haigusriske kui identiteedil põhinevad kategooriad (nagu "gei", "biseksuaalne" või "heteroseksuaalne"). Seda seetõttu, kuna geina või biseksuaalsena määratlevad mehed ei pea tingimata olema seksuaalselt aktiivsed. Osa end heteroseksuaalsena määratlevaid mehi on aga seksuaalselt aktiivsed teiste meestega. Tähise loomine on seotud ka sotsiaalse konstruktsionismi kriitikaga seksuaalsele identiteedile. Sotsiaalne konstruktsionism hülgas harilikult identiteedil tuginevad mõisted ajaloolises ja kultuurilises kontekstis.

MSM ei ole piiratud väikese, end määratlenud ja nähtava populatsiooni osaga. Tähis "MSM" ja sõna "gei" viitavad erinevatele asjadele: esimene käitumisele, teine sotsiaalsele identiteedile. MSM viitab meestevahelisele seksuaalsetele käitumistele olenemata sellest, kuidas nad end ise määratlevad. Sõna "gei" on laiem kultuuriline identiteet, mis võib hõlmata samasid käitumisi MSM-ga. Sõna "homoseksuaalsus" viitab seksuaalsetele või romantilistele külgetõmmetele samast soost isikute vahel. See võib hõlmata ka romantilist suhet. Sõnu "homoseksuaalne" ja "gei" ei saa alati kasutada sünonüümidena. Sotsiaalse mõistena eelistatakse sõna "gei", mis on sotsiaalne identiteet. Ametlikus kontekstis kasutatakse sõna "homoseksuaalsus". Mehed, kes on mitteheteroseksuaalsed või kahtlevad, võivad end määratleda kõikide eespool mainitud sõnaga, nende kombinatsiooniga, mitte ühegagi neist või hoopis mingi muu sõnaga.

Uurijad Dowsett, Grierson ja McNally uurisid MSM-käitumist ja -võrgustikke Aasias. Nende uuritud riikides ei vasta MSM mitte ühelegi sotsiaalsele identiteedile. Peale asjaolu, et tegemist oli meestega, kes astusid seksuaalsesse vahekorda teiste meestega, puudusid uuritud MSM populatsioonis muud sarnased jooned.

Osades riikides on samasoolised suhted ebaseaduslikud või tabu. See raskendab MSM-alast uurimistööd.

### Rakendatult transsoolistele isikutele

Sõna täpne kasutus ja definitsioon ei ole olnud ühtlane rääkides transnaistest, kelleks võivad olla bioloogilise mehena sündinud või end naisena määratlevad mitmetimõistetavate suguelunditega isikud. Osad allikad peavad MSM-iks transnaisi, kes seksivad meestega. Teised käsitlevad neid "koos" MSM-ga. Kolmandate käsitlus on ebaühtlane. Näiteks määratletakse transsoolised naised ühes kohas MSM-ina, teises kohas aga kasutatakse väljendit "MSM ja transsoolised".

Vaata ka
--------

* Homoseksuaalsuse teemaline sõnavara
* Geide seksuaalpraktikad

Viited
------

1. 1 2  "UNAIDS: Men who have sex with men" (PDF). UNAIDS. 2006. Originaali (PDF) arhiivikoopia seisuga 21. juuni 2013. Vaadatud 12. juunil 2017.
2. ↑  Young RM, Meyer IH (juuli 2005). "The trouble with "MSM" and "WSW": erasure of the sexual-minority person in public health discourse". *Am J Public Health*. **95** (7): 1144–1149. DOI:10.2105/AJPH.2004.046714. PMC 1449332. PMID 15961753.
3. ↑  Glick M, Muzyka BC, Salkin LM, Lurie D (mai 1994). "Necrotizing ulcerative periodontitis: a marker for immune deterioration and a predictor for the diagnosis of AIDS". *J. Periodontol*. **65** (5): 393–7. DOI:10.1902/jop.1994.65.5.393. PMID 7913962.
4. ↑  Dowsett, G.W. Grierson, J. W. and McNally, S.P (2006). *A Review of Knowledge about the Sexual Networks and Behaviours of Men who have Sex with Men in Asia* (PDF). Melbourne: Australian Research Centre in Sex, Health and Society. La Trobe University. Originaali (PDF) arhiivikoopia seisuga 31. märts 2015. Vaadatud 22. juunil 2017.`{{raamatuviide}}`: CS1 hooldus: mitu nime: autorite loend (link)
5. ↑  Derek Thaczuk (28. juuni 2007). "MSM in Africa: highly stigmatised, vulnerable and in need of urgent HIV prevention". Originaali arhiivikoopia seisuga 13. juuli 2007. Vaadatud 22. juunil 2017.
6. ↑  Operario D, Burton J, Underhill K, Sevelius J (jaanuar 2008). "Men who have sex with transgender women: challenges to category-based HIV prevention". *AIDS Behav*. **12** (1): 18–26. DOI:10.1007/s10461-007-9303-y. PMID 17705095.
7. ↑  Greenwood, Cseneca; Mario Ruberte (9. aprill 2004). "African American Community and HIV (Slide 14 mentions TG women)". East Bay AIDS Education and Training Center. Originaali (ppt) arhiivikoopia seisuga 10. september 2008. Vaadatud 22. juunil 2017.
8. ↑  "UNAIDS: Men who have sex with men" (PDF). UNAIDS. 2006. Originaali (PDF) arhiivikoopia seisuga 21. juuni 2013. Vaadatud 12. juunil 2017.
9. ↑  Operario D, Burton J (aprill 2000). "HIV-related tuberculosis in a transgender network—Baltimore, Maryland, and New York City area, 1998–2000". *MMWR Morb. Mortal. Wkly. Rep*. **49** (15): 317–20. PMID 10858008.